Skyting under Sommer-OL 2012 – 50 m rifle, helmatch kvinner

Skyting under Sommer-OL 2012 – 50 m rifle, helmatch kvinner fant sted den 4. august 2012 på Royal Artillery Barracks.

Øvelsen var todelt: først ble det skutt en innledende kvalifiseringsomgang, og deretter en finale. I kvalifiseringen skjøt hver skytter 60 skudd med gevær i kaliber .22 Long Rifle på 50 meters avstand. Det ble skutt 20 skudd i hver skytestilling; stående, knestående og liggende. Hvert skudd gir poeng fra 1 til 10, hvor 10 er maksimum for ett skudd.

De åtte beste skytterne i kvalifiseringen gikk videre til en finaleskyting, som består av ytterligere 10 skudd. Finaleskuddene blir bedømt med en desimal, slik at maksimum for ett skudd er 10,9. Total poengsum for alle 70 skudd bestemmer den endelige rekkefølgen.

Ny rekord og seier til USA
Jamie Lynn Gray fra USA startet med å sette ny olympisk rekord i innledende skyting med 592 poeng. Før finalen ledet hun med to poeng på serbiske Ivana Maksimović, mens det var enda 5 poeng ned til russiske Daria Vdovina på tredjeplass. Deretter fulgte tre skyttere med 584 og to med 583 som også gikk til finalen. I finalen var Gray utilnærmelig og satte ny olympisk rekord også etter finalen, med 691,9 poeng. Maksimović klarte å beholde sin plassering og tok sølvet, mens tsjekkiske Adéla Sýkorová skjøt seg opp til bronseplass.

Innledende skyting

Finale

Referanser

Eksterne lenker 
 Offisielle resultater fra innledende skyting
 Offisielle resultater fra finalen

Skyting under Sommer-OL 2012